Eduardo Bandrés Moliné

Eduardo Martín Bandrés Moliné (Erla, Zaragoza, 11 de noviembre de 1957) ye un politico aragonés, catedratico d'Economía Aplicada d'a Universidat de Zaragoza dende 1996. Ye director d'Economía Publica y Bienestar de Funcas y editor d'a revista "Cuadernos de Información Económica". Amás, ye tresorero d'a Federación Espanyola de Fútbol.

 Biografía 
Doctor en Ciencias Economicas y Empresarials. Academico correspondient d'a Reyal Academia de Ciencias Morals y Politicas.

En as I (1983-1987) y VI (2003-2006) lechislaturas estió deputau por o PSOE en as Corz d'Aragón, estando tamién Consellero d'Economía, Hicienda y Emplego d'o Gubierno d'Aragón entre 1999 y 2003.

Dende o 20 de chunio de 2006 dica o 30 d'aviento de 2009 estió president executivo y profesional d'o Real Zaragoza, prenendo o releu d'Alfonso Soláns Soláns, dimpués de que o empresario soriano Agapito Iglesias crompara a mayoría d'as accions d'o club. A dimisión se produció mientres o tercer anyo de mandato y o suyo succesor estió o propio Agapito Iglesias. Dimite Eduardo Bandrés, presidente del Zaragoza. El País.com, 30 d'aviento de 2009

A suya actividat academica y investigadora s'ha orientau mas que mas a l'ambito d'a Economía Publica, fendo especial atención en as custions relacionadas con o gasto publico, a distribución de la renta y o estau d'o bienestar. Ha publicau a-saber-los artíclos en revistas cientificas nacionals y internacionals, asinas como cuantos libros individuals y colectivos. Actualment ye director d'Economía Publica y Bienestar de Funcas y editor d'a revista "Cuadernos de Información Económica". Eduardo Bandrés Moliné, Autor en Funcasblog. blog.funcas.es

Ha feito parti d'a chunta directiva d'a RFEF dende octubre de 2006 dica febrero de 2017 y actualment ye o suyo tresorero. Eduardo Bandrés, tesorero de la Federación Española en la directiva de Rubiales. Heraldo de Aragón

Referencias

Categoría:Catedraticos d'Aragón
Categoría:Catedraticos d'a Universidat de Zaragoza
Categoría:Consellers d'Economía d'a Deputación Cheneral d'Aragón
Categoría:Consellers d'Hicienda d'a Deputación Cheneral d'Aragón
Categoría:Deputaus en as Corz d'Aragón por a circumscripción electoral de Zaragoza
Categoría:Deputaus d'a I Lechislatura d'as Corz d'Aragón
Categoría:Deputaus d'a VI Lechislatura d'as Corz d'Aragón
Categoría:Economistas d'Aragón
Categoría:Naixius d'Erla
Categoría:Presidents d'o Real Zaragoza
Categoría:Primer Gubierno Iglesias
Categoría:Segundo Gubierno Iglesias
Categoría:Politicos d'Aragón
Categoría:Politicos d'o Partido de los Socialistas de Aragón
Categoría:1957 (naixencias)